**Προς το Δ.Σ. του Ιατρικού Συλλόγου Σερρών**

Κύριε Πρόεδρε,

Με την παρούσα επιστολή θα θέλαμε να σας ενημερώσουμε ότι η Ελληνική Στατιστική Αρχή (ΕΛΣΤΑΤ) στο πλαίσιο των υποχρεώσεών της διενεργεί την Έρευνα Δείκτη Τιμών Καταναλωτή για κάθε μήνα του τρέχοντος έτους.

Σκοπός της ανωτέρω έρευνας είναι η κατάρτιση του Δείκτη Τιμών Καταναλωτή (ΔΤΚ) που προσδιορίζει την επίδραση των μεταβολών των **τιμών λιανικής** για τις δαπάνες αγοράς των αγαθών και υπηρεσιών που συνθέτουν το λεγόμενο «καλάθι της νοικοκυράς».

Η τιμοληψία (συλλογή τιμών προϊόντων ή υπηρεσιών) των ειδών του ΔΤΚ γίνεται από καταστήματα λιανικής πώλησης, επιχειρήσεις παροχής υπηρεσιών, λαϊκές αγορές κλπ. (πηγές τιμοληψίας) που θεωρούνται αντιπροσωπευτικές στον κλάδο τους, από όπου γίνονται οι αγορές ή παρέχονται υπηρεσίες στα νοικοκυριά της Χώρας.

Παρακαλούμε να ενημερώσετε τα μέλη του συλλόγου σας, ότι συνεργάτης της ΕΛΣΤΑΤ και συγκεκριμένα η Μαρία Γ. Αθανασίου θα επικοινωνήσει με μέλη του συλλόγου τα οποία έχουν επιλεγεί στο δείγμα της έρευνας για τη διαδικασία της τιμοληψίας.

Κατανοώντας το φόρτο εργασίας σας, αλλά έχοντας τη βεβαιότητα ότι θα ανταποκριθείτε άμεσα, η Ελληνική Στατιστική Αρχή ευχαριστεί εκ των προτέρων όλους τους υπευθύνους για την συμβολή τους στην προσπάθεια μας  για κατάρτιση έγκυρων στατιστικών.

Με εκτίμηση

Μαρία Γ. Αθανασίου

Δρ. Πληροφορικής - Συνεργάτης ΕΛΣΤΑΤ  ***(Αριθ. Πρωτ. Σύμβασης: 104CD7E94CFF6443E0632300010AD2FF, ΑΔΑ: 9Β3Ρ6ΣΙ-Γ1Π)***

----

Για οποιαδήποτε πληροφορία ή διευκρίνιση μπορείτε να επικοινωνήσετε μαζί μας.